[{"text_idx": "#000001", "text": "Ar hyn of bryd mae'r cynnwys hwn ar gael yn Saesneg yn unig."}, {"text_idx": "#000015", "text": "Comisiynwyd carfan o artistiaid o wahanol genres gan CoDi y Faenor i greu cerddoriaeth a gosodweithiau sain i\u2019r capel amlffydd yn Ysbyty newydd y Faenor. Bu\u2019r artist arweiniol, Jo Thomas (cyfansoddwraig electronig arobryn) yn mentora\u2019r crewyr cerddoriaeth eraill a gymerodd ran drwy\u2019r broses, ochr yn ochr a\u0302 thi\u0302m Ty\u0302 Cerdd a ddarparodd gefnogaeth artistig ac ymarferol. Yn ganolog i\u2019r cyfnod creu i\u2019r holl artistiaid roedd ymgysylltu uniongyrchol ag aelodau o\u2019r gymuned yn ward y bwrdd iechyd \u2013 mae pob darn wedi ymateb i\u2019r ymgysylltu hwnnw, yn thematig ac yn artistig."}, {"text_idx": "#000016", "text": "Y bwriad y tu o\u0302l i\u2019r gweithiau hyn a gre\u0308wyd gan gyfansoddwyr Cymreig oedd cynnig cefnogaeth, cysur a heddwch i ymwelwyr y capel, a hwythau o bosibl mewn cyfnod anodd iawn yn eu bywydau. Ein hartistiaid yw Jo Thomas, Teifi Emerald, Ashley John Long, Delyth & Angharad Jenkins, Leona Jones and Stacey Blythe.\nRoedd canlyniad y prosiect yn arbennig iawn ac mae albwm o\u2019r chwe gwaith, Cynefin \u2013 music from the Grange, wedi\u2019i ryddhau ar ein label, i helpu ymestyn cynulleidfa\u2019r gerddoriaeth a\u2019r byd-sain yma, ac i eraill ei glywed a\u2019i brofi."}, {"text_idx": "#000021", "text": "O amgylch Ysbyty Athrofaol y Faenor fe welwch lawer o weithiau celf safle-benodol sydd wedi cael eu comisiynu'n arbennig fel rhan o Raglen Gelfyddydau'r Faenor. Mae ymchwil yn canfod fwyfwy y gall creadigrwydd wella iechyd, ac mae Bwrdd Iechyd Prifysgol Aneurin Bevan yn croesawu hyn drwy roi celf wrth galon y Faenor a'r gofal iechyd y mae'n ei ddarparu."}, {"text_idx": "#000022", "text": "Nod y gwaith celf yw gwella llesiant cleifion, ymwelwyr, staff a'r gymuned drwy greu amgylchedd digynnwrf a chroesawgar sy'n annog pobl i fyfyrio ac sy'n cynnig sicrwydd. Gyda'i gilydd maent hefyd yn creu hunaniaeth unigryw ar gyfer yr ysbyty sy'n mynegi bywiogrwydd ac amrywiaeth y bobl a'r lleoedd y mae'n eu gwasanaethu."}, {"text_idx": "#000023", "text": "Gan ymchwilio i harddwch tirwedd y rhanbarth a'i ddiwylliant a'i dreftadaeth unigryw, mae'r gweithiau celf yn dathlu ac yn anrhydeddu gwaith y GIG ac yn myfyrio ar sut mae celf a gwyddoniaeth gyda'i gilydd yn ysgogi arloesedd. Mae Ysbyty Athrofaol y Faenor yn Ganolfan Ragoriaeth sy'n darparu gofal blaengar."}, {"text_idx": "#000024", "text": "Mae gweledigaeth hirdymor y bwrdd iechyd i roi creadigrwydd wrth galon y gofal y mae'n ei ddarparu hefyd yn cynnwys rhaglen o weithgareddau arloesol a ddarperir mewn ymateb i ymrwymiad Cyngor Celfyddydau Cymru i'r celfyddydau, iechyd a llesiant."}]